Ego Alaidis, ducissa Burgundię, notum facio presentibus et futuris quod Guillermus, dominus Montis Sancti Johannis, laudavit, approbavit et ratam habuit in presentia nostra donationem illam quam dominus Guillermus, pater suus, fecerat ecclesię Sancti Stephani Divionensis de decima quam habebat apud Tenisse tam in blado quam in vino, et bona fide coram nobis promisit dictę ecclesię legitimam garantiam de dicta decima portare contra omnes calumniatores. Actum est hoc anno Gratię millesimo ducentesimo octavo decimo, mense martio.